proxectonos/corpus_dominio_legal_administrativo_tmp huggingface dataset:
RESOLUCIÓN do 12 de xaneiro de 2011, da Dirección Xeral de Relacións Laborais, pola que se procede á publicación das subvencións concedidas en virtude da Orde do 14 de maio de 2010 pola que se establecen as bases reguladoras para a concesión, en réxime de concorrencia competitiva, das subvencións a pemes, para a implantación de medidas de responsabilidade social empresarial no ámbito da Comunidade Autónoma de Galicia, cofinanciadas polo Fondo Social Europeo, e se convocan para o exercicio 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 03/02/2011

De conformidade co disposto no artigo 15º da Lei 9/2007, do 13 de xuño, de subvencións de Galicia, e no artigo 11º.6 da Orde do 14 de maio de 2010 pola que se establecen as bases reguladoras para a concesión, en réxime de concorrencia competitiva, das subvencións a pemes, para a implantación de medidas de responsabilidade social empresaria no ámbito da Comunidade Autónoma de Galicia, cofinanciadas polo Fondo Social Europeo, e se convocan para o exercicio 2010, resólvese proceder á publicación das subvencións concedidas que se indican no anexo a esta resolución.
Finalidade da subvención: as axudas teñen por obxecto a concesión de subvencións ás pemes para a realización dun proxecto para a implantación de medidas de responsabilidade social empresarial no ámbito da Comunidade Autónoma de Galicia durante o ano 2010.
Norma reguladora: Orde do 14 de maio de 2010 pola que se establecen as bases reguladoras para a concesión, en réxime de concorrencia competitiva, das subvencións a pemes, para a implantación de medidas de responsabilidade social empresarial no ámbito da Comunidade Autónoma de Galicia, cofinancidas polo Fondo Social Europeo, e se convocan para o exercicio 2010 (Diario Oficial de Galicia número 101, do 31 de maio).
Aplicación orzamentaria: 12.03.324A 474.0.
Crédito orzamentario: 331.154,00 . Estas axudas están cofinanciadas polo Fondo Social Europeo, nunha porcentaxe do 80%, a través do Programa operativo do FSE de Galicia 2007-2013, número CCI 2007 ES 051 PO 004.
Santiago de Compostela, 12 de xaneiro de 2011.
Odilo Martiñá Rodríguez
Director xeral de Relacións Laborais
Ver referencia pdf "02300D004P034.PDF"
RESOLUCIÓN do 18 de xaneiro de 2011, da Secretaría Xeral da Consellería de Educación e Ordenación Universitaria, pola que se dá publicidade aos convenios de colaboración subscritos por esta consellería no terceiro cuadrimestre do ano 2010.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/02/2011

O artigo 11º da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), impón a cada consellería da Xunta de Galicia a obriga de publicar, no Diario Oficial de Galicia, unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
DISPOÑO:
Artigo único.-Darlle publicidade a unha segunda relación dos convenios subscritos pola Consellería de Educación e Ordenación Universitaria nos meses de setembro, outubro, novembro e decembro do ano 2010, que se incorpora como anexo a esta resolución.
Santiago de Compostela, 18 de xaneiro de 2011.
Jesús Oitavén Barcala
Secretario xeral da Consellería de Educación
e Ordenación Universitaria
Ver referencia pdf "02500D004P019.PDF"
Ver referencia pdf "02500D005P019.PDF"
CORRECCIÓN de erros.-Orde do 25 de marzo de 2010 pola que se establecen as bases reguladoras das axudas en concorrencia competitiva para a implantación de servizos de xestión, substitución e asesoramento nas explotacións agrarias, e se convocan para o ano 2010.
CONSELLERÍA DO MEDIO RURAL — III. OUTRAS DISPOSICIÓNS — 07/02/2011

Advertido erro na Orde do 25 de marzo de 2010, publicada no Diario Oficial de Galicia nº 61, do 31 de marzo, cómpre facer a seguinte corrección:
Na páxina 4.735, no artigo 21º, o punto 1 queda redactado como segue:
«1. A xustificación de todos os gastos considerados como elixibles nos artigos 7º e 13º e dos compromisos adquiridos, realizarase no prazo máximo dun mes desde a data de pagamento da última nómina considerada elixible para o ano que corresponda. Cando o pagamento de retencións e ingresos á conta do IRPF (modelo 110/111) desta última nómina sexa posterior á finalización deste prazo de xustificación, este documento poderase presentar no prazo máximo de 10 días desde o seu ingreso. Xunto coa xustificación dos gastos achegarase a solicitude de pagamento (anexo XVI), polo importe total do ano de execución do proxecto».
CORRECCIÓN de erros.-Resolución do 4 de maio de 2010, da Dirección Xeral de Industria, Enerxía e Minas, pola que se establecen os criterios para eximir das probas periódicas de estanquidade os depósitos de produtos petrolíferos líquidos que teñan instalado un sistema fixo de detección de fugas.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 07/02/2011

Advertido erro na colocación da devandita resolución no Diario Oficial de Galicia número 21, do pasado martes 1 de febreiro, páxina 1.703 (sumario) e 1.754 e 1.755, cómpre advertir que a súa situación correcta é en III. Outras disposicións.
CORRECCIÓN de erros.-Orde do 22 de decembro de 2010 pola que se establecen as axudas en concorrencia competitiva para a implantación de servizos de asesoramento, xestión e substitución nas explotacións agrarias, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2007-2013, e se convocan para o ano 2011.
CONSELLERÍA DO MEDIO RURAL — III. OUTRAS DISPOSICIÓNS — 07/02/2011

Advertido erro na Orde do 22 de decembro de 2010, publicada no Diario Oficial de Galicia nº 249, do 29 de decembro, cómpre facer a oportuna corrección:
Na páxina 21.201, no artigo 21º, o punto 1 queda redactado como segue:
«1. A xustificación de todos os gastos considerados como elixibles nos artigos 7º e 13º e dos compromisos adquiridos, realizarase no prazo máximo dun mes desde a data de pagamento da última nómina considerada elixible para o ano que corresponda. Cando o pagamento de retencións e ingresos á conta do IRPF (modelo 110/111) desta última nómina sexa posterior á finalización deste prazo de xustificación, este documento poderase presentar no prazo máximo de 10 días desde o seu ingreso. Xunto coa xustificación dos gastos achegarase a solicitude de pagamento (anexo XVI), polo importe total do ano de execución do proxecto».
RESOLUCIÓN do 17 de xaneiro de 2011, do Departamento Territorial de Pontevedra, pola que se procede á publicación das subvencións concedidas ao abeiro da Resolución do 27 de agosto de 2010, pola que se establecen as bases e se convocan axudas para a realización, polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral. (Diario Oficial de Galicia número 168, do 1 de setembro de 2010).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 07/02/2011

De conformidade co disposto no artigo 15º.1 da Lei 9/2007, do 13 de xuño, de subvencións de Galicia, e no artigo 17º da Resolución do 27 de agosto de 2010, pola que se establecen as bases e se convocan axudas para a realización, polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral, procédese á publicación das subvencións concedidas ao abeiro da citada Resolución do 27 de agosto de 2010.
Finalidade da axuda: favorecer e impulsar a conciliación do traballo e da vida familiar de mulleres e homes mediante axudas destinadas á realización polas asociacións de nais e pais do alumnado de programas de actividades complementarias e extraescolares.
Norma reguladora: Resolución do 27 de agosto de 2010, pola que se establecen as bases e se convocan axudas para a realización, polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral.
Crédito orzamentario: 107.689,87 euros.
Partida orzamentaria: 04.40.312G.481.0.
Entidades beneficiarias da subvención e importe concedido a cada unha delas: ver anexo.
Pontevedra, 18 de xaneiro de 2011.
José Antonio González Álvarez
Xefe territorial de Pontevedra
Ver referencia pdf "02500D002P017.PDF"
RESOLUCIÓN do 21 de xaneiro de 2011, da Secretaría Xeral da Consellería de Traballo e Benestar, pola que se publican as subvencións concedidas ao abeiro da Orde do 21 de maio de 2010 (Diario Oficial de Galicia número 111, do 14 de xuño) pola que se convocan subvencións destinadas ás entidades locais para a implantación e desenvolvemento de bancos municipais de tempo, plans de programación do tempo na cidade e/ou outras medidas municipais de conciliación.
CONSELLERÍA DE TRABALLO E BENESTAR — III. OUTRAS DISPOSICIÓNS — 10/02/2011

En cumprimento do disposto no artigo 20º da Orde do 21 de maio de 2010 pola que se convocan, para o exercicio 2010, as subvencións destinadas ás entidades locais para a implantación e desenvolvemento de bancos municipais de tempo, plans de programación do tempo na cidade e/ou outras medidas municipais de conciliación (DOG nº 111, do 14 de xuño),
RESOLVO:
Que se publiquen as subvencións concedidas que se indican no anexo, cun importe total de 301.361,00 euros, con cargo á aplicación 12.01.321A.460.1, e de 80.000 euros, con cargo á aplicación 12.01.321A.760.0 dos orzamentos xerais da Comunidade Autónoma de Galicia para o exercicio 2010.
Santiago de Compostela, 21 de xaneiro de 2011.
Cristina Ortiz Dorda
Secretaria general de la Consellería de Traballo
e Benestar
Ver referencia pdf "02800D004P018.PDF"
RESOLUCIÓN do 24 de xaneiro de 2011, da Dirección Xeral do Libro, Bibliotecas e Arquivos, pola que se fan públicos os códigos de identificación do censo de asociacións e entidades culturais de Galicia, correspondentes ao cuarto trimestre do ano 2010.
CONSELLERÍA DE CULTURA E TURISMO — III. OUTRAS DISPOSICIÓNS — 10/02/2011

Para dar cumprimento ao estipulado no artigo 5º do Decreto 44/2001, do 1 de febreiro, polo que se establece a refundición da normativa en materia do censo de asociacións e entidades culturais, a Dirección Xeral do Libro, Bibliotecas e Arquivos, unha vez aplicadas as claves de clasificación correspondentes, segundo dispón o artigo 4º do devandito decreto, e unha vez finalizado o proceso de clasificación,
RESOLVE:
Asignar con carácter provisional o código de identificación do censo (CIC), asignado as asociacións e entidades culturais, que se relacionan no anexo desta resolución.
Santiago de Compostela, 24 de xaneiro 2011.
Francisco López Rodríguez
Director xeral do Libro, Bibliotecas e Arquivos
Ver referencia pdf "02800D004P018.PDF"
RESOLUCIÓN do 27 de xaneiro de 2011, da Dirección Xeral de Formación e Colocación, pola que se dá publicidade ás axudas concedidas ao abeiro da Orde do 27 de maio de 2010 pola que se regulan as bases polas que se rexerá a concesión de subvencións para a realización de accións de orientación, formación e inserción laboral dirixidas a persoas inmigrantes e se procede á súa convocatoria (Diario Oficial de Galicia número 106, do 7 de xuño de 2010).
CONSELLERÍA DE TRABALLO E BENESTAR — III. OUTRAS DISPOSICIÓNS — 10/02/2011

O artigo 12º.10 da orde reguladora dispón que as resolucións de concesión serán obxecto de publicación segundo o establecido no artigo 13º.4 da Lei 4/2006, do 30 de xuño, de transparencia e boas prácticas na Administración pública galega, no Decreto 132/2006, do 27 de xullo, polo que se regulan os rexistros públicos creados nos artigos 44º e 45º da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15º da Lei 9/2007, do 13 de xuño, de subvencións de Galicia.
En consecuencia,
RESOLVO:
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 12.05.322B.461.0 e 12.05.322B.481.2, ao abeiro da Orde do 27 de maio de 2010 pola que se regulan as bases polas que se rexerá a concesión de subvencións para a realización de accións de orientación, formación e inserción laboral dirixidas a persoas inmigrantes e se procede á sua convocatoria (Diario Oficial de Galicia número 106, do 7 de xuño).
Santiago de Compostela, 27 de xaneiro de 2011.
Ana Mª Díaz López
Directora xeral de Formación e Colocación
Ver referencia pdf "02800D006P020.PDF"
RESOLUCIÓN do 18 de xaneiro de 2011 pola que se publican os convenios de colaboración subscritos pola Axencia Galega de Desenvolvemento Rural no terceiro cuadrimestre de 2010.
AXENCIA GALEGA DE DESENVOLVEMENTO RURAL — III. OUTRAS DISPOSICIÓNS — 11/02/2011

De conformidade co disposto no artigo 11º da Lei 4/2006, do 30 de xuño, de transparencia e boas prácticas na Administración pública galega, publícase a relación dos convenios de colaboración subscritos pola Axencia Galega de Desenvolvemento Rural no terceiro cuadrimestre de 2010, que figuran no anexo.
Santiago de Compostela, 18 de xaneiro de 2011.
Antonio Crespo Iglesias
Director xeral da Axencia Galega
de Desenvolvemento Rural
Ver referencia pdf "02900D010P029.PDF"
ORDE do 3 de febreiro de 2011 pola que se autoriza a posta en funcionamento da Escola de Negocios Caixanova, centro adscrito á Universidade de Vigo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/02/2011

O Decreto 445/2009, do 23 de decembro, aproba a adscrición da Escola de Negocios Caixanova á Universidade de Vigo e autoriza a implantación das ensinanzas conducentes ao título de grao en administración e dirección de empresas (ADE). Na súa disposición adicional segunda establece que, unha vez aceptada a proposta de modificación do plan de estudos da dita titulación, o reitor da universidade solicitará, do departamento competente en materia de universidades, a autorización para o inicio das actividades destas ensinanzas ao abeiro da normativa vixente.
Notificado polo Consello de Universidades informe favorable da Axencia Nacional de Avaliación da Calidade e a Acreditación (ANECA) á ampliación da verificación do título de grao en ADE pola Universidade de Vigo para a súa impartición no centro adscrito Escola de Negocios Caixanova ao abeiro do disposto no artigo 28º do Real decreto 1393/2007, autorizada polo Decreto 150/2010, do 16 de setembro, a implantación no centro dos estudos conducentes ao título de grao en administración e dirección de empresas e o de máster universitario en dirección e administración de empresas-MBA.
O Real decreto 557/1991, do 12 de abril, sobre creación e recoñecemento de universidades e centros universitarios, dispón que a posta en funcionamento dos centros será efectuada pola administración educativa competente.
A Universidade de Vigo solicita á Consellería de Educación e Ordenación Universitaria o inicio de actividades no centro adscrito.
Efectuada a súa inspección pola Administración educativa, comprobouse que se respectan os índices legais de calidade establecidos no Real decreto 557/1991, do 12 de abril, polo que, de acordo co disposto na normativa vixente, esta consellería facendo uso das atribucións que lle están conferidas na disposición derradeira primeira do Decreto 445/2009, do 23 de decembro, e na Lei 1/1983, do 22 de febreiro, de normas reguladoras da Xunta e da súa Presidencia,
DISPÓN:
Artigo único.
Autorizar, con efectos do curso académico 2010-2011, a posta en funcionamento da Escola de Negocios Caixanova, centro adscrito á Universidade de Vigo, nos termos establecidos no Decreto 445/2009, do 23 de decembro, polo que se aprobou a súa adscrición.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 3 de febreiro de 2011.
Jesús Vázquez Abad
Conselleiro de Educación e Ordenación Universitaria
ORDE do 19 de xaneiro de 2011 pola que se autoriza o cambio de denominación do colexio de educación infantil e primaria Sergio Mascareña de Xinzo de Limia, na provincia de Ourense.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/02/2011

Tendo en conta o disposto no artigo 8º, punto 1 do Regulamento orgánico das escolas de educación infantil e dos colexios de educación primaria, aprobado polo Decreto 374/1996, do 17 de outubro, DOG do 21 de outubro, así como os correspondentes informes, por proposta da Dirección Xeral de Centros e Recursos Humanos,
DISPOÑO:
Autorizar o cambio de denominación do centro seguinte:
Provincia: Ourense.
Concello: Xinzo de Limia.
Localidade: Xinzo de Limia.
Código de centro: 32004830.
Denominación: Colexio de Educación Infantil e Primaria Sergio Mascareñas.
Nova denominación: Colexio de Educación Infantil e Primaria Carlos Casares.
Santiago de Compostela, 19 de xaneiro de 2011.
Jesús Vázquez Abad
Conselleiro de Educación e Ordenación Universitaria
CORRECCIÓN de erros.-Resolución do 24 de xaneiro de 2011, da Dirección Xeral de Mobilidade, pola que se convocan probas de constatación da capacitación profesional para o exercicio das actividades de transporte interior e internacional de mercadorías e de transporte interior e internacional de viaxeiros.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 11/02/2011

Advertidos erros na resolución indicada, publicada no Diario Oficial de Galicia nº 24, do 4 de febreiro de 2011, cómpre facer as seguintes correccións:
-Na páxina 1.999, columna da dereita, na base décima, onde di: «b) Os teléfonos 981 54 43 89 e 981 54 45 85», debe dicir: «b) Os teléfonos 981 54 45 89 e 981 54 45 85».
-Publicar os anexos I e II da resolución, que se inclúen con esta corrección.
Ver referencia pdf "02900D003P009.PDF"
ORDE do 7 de febreiro de 2011 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 14/02/2011

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2º.2 e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán
DISPOÑO:
Artigo único.
1. Inclúese no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda pois, habilitado cos efectos previstos no seu artigo 5º.1, o seguinte procedemento:
IG527A Programa de préstamos do Igape para financiar proxectos de investimento na Comunidade Autónoma de Galicia con fondos do Banco Europeo de Investimentos (BEI).
2. O procedemento para a tramitación electrónica estará dispoñible no enderezo:
http://www.xunta.es/presentacion-electronica-da-xunta-de-galicia
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 7 de febreiro de 2011.
Alfonso Rueda Valenzuela
Conselleiro de Presidencia, Administracións Públicas e Xustiza
CORRECCIÓN de erros.-Lei 14/2010, do 27 de decembro, de orzamentos xerais da Comunidade Autónoma de Galicia para o ano 2011.
PRESIDENCIA — I. DISPOSICIÓNS XERAIS — 14/02/2011

Advertidos erros na publicación da devandita lei, no Boletín Oficial do Parlamento de Galicia, número 380, do 23 de decembro, e no Diario Oficial de Galicia número 250, do xoves 30 de decembro de 2010, cómpre facer as oportunas correccións:
Na páxina 21.272, columna dereita, artigo 2º.Dous
Onde di:
Ver referencia pdf "03000D002P006.PDF"
RESOLUCIÓN do 9 de febreiro de 2011 pola que se aproban e se fan públicas as relacións provisionais de admitidos e excluídos ás probas para a obtención da habilitación do persoal de acceso a espectáculos públicos e actividades recreativas.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 14/02/2011

De conformidade co establecido no artigo 5º da Orde do 21 de abril de 2010 pola que se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas, publicada no DOG do 21 de abril de 2010, esta dirección xeral
RESOLVE:
Aprobar as listas provisionais de admitidos e excluídos ás probas para a obtención da habilitación do persoal de control de acceso a espectáculos públicos e actividades recreativas.
A listaxe de aspirantes admitidos poderá consultarse a través da páxina web oficial da Academia Galega de Seguridade Pública,
http://agasp.xunta.es
, e nela farase constar, así mesmo, se está exento ou non da proba de coñecemento do idioma galego.
A listaxe de aspirantes excluídos, con indicación da causa determinante da súa exclusión, figura como anexo a esta resolución.
Os aspirantes excluídos disporán dun prazo de dez días hábiles, contados a partir do día seguinte ao da publicación desta resolución no Diario Oficial de Galicia, para emendar o defecto que motivou a exclusión.
Os aspirantes que dentro do prazo sinalado non emenden os defectos motivo de exclusión, serán definitivamente excluídos.
Así mesmo, os aspirantes que non figuren na relación de admitidos nin na de excluídos disporán do mesmo prazo co obxecto de formular reclamación.
A Estrada, 9 de febreiro de 2011.
José Carlos García Bouzas
Director xeral da Academia Galega
de Seguridade Pública
Ver referencia pdf "03000D011P039.PDF"
Ver referencia pdf "03000D013P041.PDF"
RESOLUCIÓN do 24 de xaneiro de 2011, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 30 de decembro de 2008 pola que se establecen as bases reguladoras do programa de incentivos a plans empresariais de estabilidade laboral, cofinanciado polo Fondo Social Europeo, e se procede á súa convocatoria para o ano 2009 (Diario Oficial de Galicia número 10, do 15 de xaneiro).
CONSELLERÍA DE TRABALLO E BENESTAR — III. OUTRAS DISPOSICIÓNS — 14/02/2011

En cumprimento do disposto no artigo 15º.1 da Lei 9/2007, do 13 de xuño, de subvencións de Galicia
RESOLVO:
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 48.02.322C.470.2, 48.02.322C.470.3, 48.02.322C.470.4, 48.02.322C.470.4, 48.02.322C.470.6, 48.02.322C.470.8, 48.02.322C.472.1, 48.02.322C.472.3 e 48.02.322C.472.4 ao abeiro da Orde do 30 de decembro de 2008 pola que se establecen as bases reguladoras do programa de incentivos a plans empresariais de estabilidade laboral, cofinanciado polo Fondo Social Europeo, e se procede á súa convocatoria para o ano 2009.
Este programa está cofinanciado polo Fondo Social Europeo, nunha porcentaxe do 80%, a través do Programa operativo do FSE de Galicia 2007-2013, número CCI 2007 ES 051 PO 004, aprobado pola Decisión da Comisión Europea do 18 de decembro de 2007.
Convocatoria: Orde do 30 de decembro de 2008 pola que se establecen as bases reguladoras do programa de incentivos a plans empresariais de estabilidade laboral, cofinanciado polo Fondo Social Europeo, e se procede á súa convocatoria para o ano 2009 (Diario Oficial de Galicia nº10, do 15 de xaneiro).
Santiago de Compostela, 24 de xaneiro de 2011.
Andrés Hermida Trastoy
Director xeral de Promoción do Emprego
Ver referencia pdf "03000D010P028.PDF"
Ver referencia pdf "03000D011P039.PDF"
ORDE do 26 de xaneiro de 2011 pola que se autoriza a inclusión da Escola de Música Municipal de Abegondo (A Coruña), no Rexistro de Escolas de Música e Danza da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/02/2011

O Concello de Abegondo solicita a inscrición da Escola de Música Municipal no Rexistro de Escolas de Música e Danza da Comunidade Autónoma de Galicia, de conformidade coa Orde do 11 de marzo de 1993, que regula as condicións de creación e funcionamento destas escolas na Comunidade Autónoma de Galicia.
Logo de realizar os trámites que establece a normativa vixente, o Departamento Territorial desta consellería na Coruña achega o expediente cos correspondentes informes.
Cumpridos todos os trámites regulamentarios e tendo en conta o anteriormente exposto, por proposta da Dirección Xeral de Centros e Recursos Humanos,
DISPOÑO:
Primeiro.-Autorizar a inclusión no Rexistro de Escolas de Música e Danza da Comunidade Autónoma de Galicia da escola de música municipal que se sinala:
Provincia: A Coruña.
Concello: Abegondo.
Localidade: Abegondo.
Domicilio: San Marcos s/n. CP 15318.
Código do centro: 15032741.
Titular: Concello de Abegondo.
Denominación: Escola de Música Municipal de Abegondo.
Segundo.-Esta escola queda sometida ao réxime de escolas de música e danza, segundo o establecido na Orde do 11 de marzo de 1993, e aos servizos de inspección correspondentes.
Terceiro.-O centro deberá solicitar a oportuna revisión da inscrición cando teñan que modificarse calquera dos datos sinalados nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116º e 117º da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46º da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 26 de xaneiro de 2011.
Jesús Vázquez Abad
Conselleiro de Educación e Ordenación Universitaria
REAL decreto 50/2011, do 14 de xaneiro, polo que se nomea presidente da Audiencia Provincial de Lugo a José Antonio Varela Agrelo.
CONSELLO XERAL DO PODER XUDICIAL — II. AUTORIDADES E PERSOAL — 14/02/2011

Por proposta do Pleno do Consello Xeral do Poder Xudicial, adoptada na súa reunión do 22 de decembro de 2010, e de conformidade co establecido nos artigos 127º.2 e 337º da Lei orgánica 6/1985, do 1 de xullo, do poder xudicial,
Nomeo presidente da Audiencia Provincial de Lugo a José Antonio Varela Agrelo, maxistrado con destino na citada audiencia provincial, en provisión da vacante producida por expiración do mandato da anteriormente nomeada.
Madrid, 14 de xaneiro de 2011.
Juan Carlos R.
Francisco Caamaño Domínguez
Ministro de Xustiza
ORDE do 8 de febreiro de 2011 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 15/02/2011

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2º.2 e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán,
DISPOÑO:
Artigo único.
1. Inclúese no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda, pois, habilitado cos efectos previstos no seu artigo 5º.1 o seguinte procedemento:
PR303F.-Solicitude de instalación de caixeiros automáticos e/ou datáfonos nas salas de bingo da Comunidade Autónoma de Galicia.
2. O procedemento para a tramitación electrónica estará dispoñible no enderezo:
http://www.xunta.es/presentacion-electronica-da-xunta-de-galicia
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia
Santiago de Compostela, 8 de febreiro de 2011.
Alfonso Rueda Valenzuela
Conselleiro de Presidencia, Administracións
Públicas e Xustiza
RESOLUCIÓN do 31 de xaneiro de 2011, da Dirección Xeral de Mobilidade, pola que fan públicas as subvencións concedidas a persoas físicas e xurídicas titulares de autorizacións de transporte público por estrada para o fomento das condicións de seguridade e da incorporación de novas tecnoloxías e melloras ambientais.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 17/02/2011

Por medio da Orde do 4 de maio de 2010, a Consellería de Medio Ambiente, Territorio e Infraestruturas fixou as bases reguladoras e convocou subvencións dirixidas a persoas físicas e xurídicas titulares de autorizacións de transporte público por estrada para o fomento das condicións de seguridade e da incorporación de novas tecnoloxías e melloras ambientais.
Unha vez rematada a tramitación de todas as solicitudes que se presentaron, e en cumprimento do disposto no artigo 15º da Lei 9/2007, do 13 de xuño, de subvencións de Galicia, debe dárselles publicidade ás subvencións concedidas.
En consecuencia,
RESOLVO:
Publicar como anexo as subvencións concedidas a persoas físicas e xurídicas titulares de autorizacións de transporte público por estrada para o fomento das condicións de seguridade e da incorporación de novas tecnoloxías e melloras ambientais.
Santiago de Compostela, 31 de xaneiro de 2011.
Miguel Rodríguez Bugarín
Director xeral de Mobilidade
ANEXO
As subvencións concedidas a persoas físicas e xurídicas titulares de autorizacións de transporte público por estrada para o fomento das condicións de seguridade e da incorporación de novas tecnoloxías e melloras ambientais, por un importe total de 3.999.994,20 euros e con cargo á aplicación orzamentaria 2010.07.05.512A.770.1, son as seguintes:
Ver referencia pdf "03300D002P007.PDF"
CORRECCIÓN de erros.-Orde do 1 de febreiro de 2011 pola que se convoca para o ano 2011 a concesión de subvencións para os promotores de aloxamentos protexidos acollidos ao Plan de Vivenda e Rehabilitación 2009-2012.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 17/02/2011

Advertida a omisión do anexo da devandita orde, publicada no Diario Oficial de Galicia nº 32, do mércores 16 de febreiro de 2011, procédese á súa publicación.
Ver referencia pdf "03300D001P006.PDF"
Ver referencia pdf "03300D002P007.PDF"
RESOLUCIÓN do 31 de xaneiro de 2011, da Secretaría Xeral da Consellería de Traballo e Benestar, pola que se dá publicidade aos convenios de colaboración subscritos por esta consellería no segundo e terceiro cuadrimestres do ano 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 15/02/2011

O artigo 11º da Lei 4/2006, do 30 de xuño, de transparencia e de boas prácticas na Administración pública galega (DOG número 136, do 14 de xullo), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación de convenios de colaboración subscritos pola Consellería de Traballo e Benestar durante o segundo e terceiro cuadrimestre do ano 2010, que se incorpora como anexo a esta resolución.
Santiago de Compostela, 31 de xaneiro de 2011.
Cristina Ortiz Dorda
Secretaria xeral da Consellería de Traballo
e Benestar
Ver referencia pdf "03100D010P044.PDF"
Ver referencia pdf "03100D011P054.PDF"
RESOLUCIÓN do 24 de xaneiro de 2011, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 30 de decembro de 2008 pola que se establecen as bases reguladoras dos programas de incentivos á contratación por conta allea como medida para favorecer a inserción da mocidade, cofinanciados polo Fondo Social Europeo, e se procede a súa convocatoria para o ano 2009 (Diario Oficial de Galicia número 10, do 15 de xaneiro).
CONSELLERÍA DE TRABALLO E BENESTAR — III. OUTRAS DISPOSICIÓNS — 15/02/2011

En cumprimento do disposto no artigo 15º.1 da Lei 9/2007, do 13 de xuño, de subvencións de Galicia,
RESOLVO:
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 48.04.322C.470.2, 48.04.322C.470.3, 48.04.322C.470.4, 48.04.322C.470.6, 48.04.322C. 470.8, 48.04.322C.472.1 e 48.04.322C.472.3 ao abeiro da Orde do 30 de decembro de 2008 pola que se establecen as bases reguladoras dos programas de incentivos á contratación por conta allea como medida para favorecer a inserción da mocidade, cofinanciados polo Fondo Social Europeo, e se procede á súa convocatoria para o ano 2009 (Diario Oficial de Galicia número 10, do 15 de xaneiro de 2009).
Este programa está cofinanciado polo Fondo Social Europeo, nunha porcentaxe do 80%, a través do Programa operativo do FSE de Galicia 2007-2013, número CCI 2007 ES 051 PO 004, aprobado pola Decisión da Comisión Europea do 18 de decembro de 2007.
Convocatoria: Orde do 30 de decembro de 2008 pola que establecen as bases reguladoras dos programas de incentivos á contratación por conta allea como medida para favorecer a inserción da mocidade, cofinanciados polo Fondo Social Europeo, e se procede á súa convocatoria para o ano 2009 (Diario Oficial de Galicia número 10, do 15 de xaneiro de 2009).
Santiago de Compostela, 24 de xaneiro de 2011.
Andrés Hermida Trastoy
Director xeral de Promoción do Emprego
Ver referencia pdf "03100D010P044.PDF"
ORDE do 21 de xaneiro de 2011 pola que se declara a alleabilidade de dous inmobles da antiga Cámara Agraria Local da Baña.
CONSELLERÍA DE FACENDA — III. OUTRAS DISPOSICIÓNS — 15/02/2011

A Comunidade Autónoma de Galicia é titular dos inmobles das antigas cámaras agrarias locais ao abeiro do disposto na disposición adicional sétima da Lei 11/1995, do 29 de decembro.
Unha vez desafectados do dominio público os inmobles da antiga Cámara Agraria Local da Baña mediante o Decreto 88/2010, do 27 de maio (DOG nº 107, do 8 de xuño) e obtida a súa inscrición no correspondente rexistro da propiedade a nome da Comunidade Autónoma de Galicia, procede declarar a súa alleabilidade de conformidade co disposto no artigo 24º da Lei 3/1985, do 12 de abril, do patrimonio da Comunidade Autónoma de Galicia, e artigo 60º do Decreto 50/1989, do 9 de marzo, polo que se aproba o seu regulamento, co obxecto de posibilitar o seu tráfico patrimonial.
Na súa virtude, por proposta da Secretaría Xeral e do Patrimonio,
DISPOÑO:
Artigo único.-Declárase a alleabilidade dos inmobles que se describen a continuación:
1. Parcela nº 18 Fontiña, situada en San Cibrán de Barcala, concello da Baña (A Coruña) cunha superficie aproximada de 703 m2, que segundo o rexistro da propiedade linda: norte, Juan Forján Vieito; sur, Celestino Guzmán Mayo; leste, Manuel García Corzón, camiño construído polo Servizo de Concentración Parcelaria e outro; oeste, camiño construído polo Servizo de Concentración Parcelaria.
Atópase inscrita no Rexistro da Propiedade de Negreira como predio nº 16.947, tomo 867, libro 157 e folio 17.
Referencia catastral: 15007A502000180000JR.
Valoración económica: 2.962,89 .
2. Parcela nº 266 Gillade, situada en Fiopáns, concello da Baña (A Coruña) cunha superficie aproximada de 330 m2, que segundo o rexistro da propiedade linda: norte, con camiño construído polo Servizo de Concentración Parcelaria; sur, Amalia Ruso; leste, camiño construído polo Servizo de Concentración Parcelaria; e oeste, Amalia Ruso.
Atópase inscrita no Rexistro da Propiedade de Negreira como predio nº 16.929, tomo 867, libro 157 e folio 8.
Referencia catastral: 4936501NH2543N0001UH.
Valoración económica: 7.488 .
Santiago de Compostela, 21 de xaneiro de 2011.
P.D. (Orde 27-4-2009)
Rosa Mª Pedrosa Pedrosa
Secretaria xeral e do Patrimonio
da Consellería de Facenda
RESOLUCIÓN do 24 de xaneiro de 2011, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 30 de decembro de 2008 pola que se establecen as bases reguladoras dos incentivos á contratación dirixidos a favorecer a conciliación da vida laboral e familiar cofinanciada polo Fondo Social Europeo, e se procede á súa convocatoria para o ano 2009 (Diario Oficial de Galicia número 9, do 14 de xaneiro).
CONSELLERÍA DE TRABALLO E BENESTAR — III. OUTRAS DISPOSICIÓNS — 16/02/2011

En cumprimento do disposto no artigo 15º.1 da Lei 9/2007, do 13 de xuño, de subvencións de Galicia
RESOLVO:
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 48.04.322C.470.2, 48.04.322C.470.3, 48.04.322C.470.4 e 48.04.322C.472.4 ao abeiro da Orde do 30 de decembro de 2008 pola que se establecen as bases reguladoras dos incentivos á contratación dirixidos a favorecer a conciliación da vida laboral e familiar cofinanciada polo Fondo Social Europeo, e se procede á súa convocatoria para o ano 2009.
Este programa está cofinanciado polo Fondo Social Europeo, nunha porcentaxe do 80%, a través do Programa Operativo do FSE de Galicia 2007-2013, número CCI 2007 ES 051 PO 004, aprobado pola Decisión da Comisión Europea do 18 de decembro de 2007.
Convocatoria: Orde do 30 de decembro de 2008 pola que se establecen as bases reguladoras dos incentivos á contratación dirixidos a favorecer a conciliación da vida laboral e familiar cofinanciada polo Fondo Social Europeo, e se procede á súa convocatoria para o ano 2009 (Diario Oficial de Galicia número 9, do 14 de xaneiro de 2009).
Santiago de Compostela, 24 de xaneiro de 2011.
Andrés Hermida Trastoy
Director xeral de Promoción do Emprego
Ver referencia pdf "03200D008P014.PDF"
RESOLUCIÓN do 27 de xaneiro de 2011, da Dirección Xeral de Formación e Colocación, pola que se dá publicidade ás axudas concedidas ao abeiro da Orde do 31 de decembro de 2009 pola que se establecen as bases reguladoras e a convocatoria pública para a concesión de subvencións para a realización de actividades de información, orientación, e busca de emprego (Diario Oficial de Galicia número 13, do 21 de xaneiro de 2010).
CONSELLERÍA DE TRABALLO E BENESTAR — III. OUTRAS DISPOSICIÓNS — 16/02/2011

O artigo 9º.9 da orde reguladora dispón que as resolucións de concesión serán obxecto de publicación segundo o establecido no artigo 13º.4 da Lei 4/2006, do 30 de xuño, de transparencia e de boas prácticas na Administración pública galega, no Decreto 132/2006, do 27 de xullo, polo que se regulan os rexistros públicos creados nos artigos 44º e 45º da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15º da Lei 9/2007, do 13 de xuño, de subvencións de Galicia.
En consecuencia,
RESOLVO:
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 12.05.322B.444.0, 12.05.322B.460.0, 12.05.322B.461.0, 12.05.322B.481.0 e 12.05.322B.481.2, ao abeiro da Orde do 31 de decembro de 2009 pola que se establecen as bases reguladoras e a convocatoria pública para a concesión de subvencións para a realización de actividades de información, orientación, e busca de emprego (Diario Oficial de Galicia número 13, do 21 de xaneiro de 2010).
Santiago de Compostela, 27 de xaneiro de 2011.
Ana Mª Díaz López
Directora xeral de Formación e Colocación
Ver referencia pdf "03200D008P014.PDF"
ORDE do 22 de decembro de 2010 pola que se fixa o prezo de venda ao público da publicación Tratamiento de la hiperplasia benigna de próstata mediante láser. Propuesta de indicadores para su evaluación.
CONSELLERÍA DE SANIDADE — III. OUTRAS DISPOSICIÓNS — 16/02/2011

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51º sinala a obriga de que os prezos privados sexan fixados polas consellerías correspondentes, logo de informe favorable da Consellería de Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Facenda, esta consellería
DISPÓN:
Artigo único
1. Queda aprobado o prezo de venda ao público da publicación editada pola Consellería de Sanidade e que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 22 de decembro de 2010.
Mª del Pilar Farjas Abadía
Conselleira de Sanidade
ANEXO
Tratamiento de la hiperplasia benigna de próstata mediante láser. Propuesta de indicadores para su evaluación: 10 euros.
CORRECCIÓN de erros.-Orde do 31 de decembro de 2010 pola que se establecen as bases para a concesión, en réxime de concorrencia competitiva, das axudas correspondentes ao Programa Isidro Parga Pondal, no marco das accións de formación de investigadores do Programa de recursos humanos do Plan Galego de Investigación e Desenvolvemento Tecnolóxico, e se procede á súa convocatoria.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 16/02/2011

Advertido erro na devandita orde publicada no DOG número 10, do luns 17 de xaneiro de 2011, cómpre facer a seguinte corrección:
Na páxina 873, na liña da praza IPP.10 nº 26, nas columnas correspondentes ás áreas ANEP, onde di: «ECO Economía 225 Enxeñaría Química», debe dicir: «ECO Economía 225 Economía aplicada».
CORRECCIÓN de erros.-Resolución do 18 de xaneiro de 2011 pola que se dá publicidade aos convenios de colaboración subscritos pola Consellería de Medio Ambiente, Territorio e Infraestruturas no último cuadrimestre de 2010.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 16/02/2011

Advertido erro na devandita resolución, publicada no Diario Oficial de Galicia nº 16, do 25 de xaneiro de 2011, cómpre facer as seguintes correccións:
-Na páxina 1.467, onde di: «Convenio de colaboración entre a Consellería de Medio Ambiente, Territorio e Infraestruturas e a Mancomunidade de concellos Serra do Barbanza para contribuír a financiar o incremento de custos pola xestión dos residuos xerados nos municipios polos que atravesa o Camiño de Santiago no Ano Xacobeo 2010», debe dicir: «Convenio de colaboración entre a Consellería de Medio Ambiente, Territorio e Infraestruturas e a Mancomunidade de concellos Serra do Barbanza para a adquisición de terreos para a realización de melloras ambientais na planta de xestión de residuos urbanos situada no lugar da Poza-Serviá, no concello de Lousame».
-Engadir os seguintes convenios á relación de convenios de colaboración subscritos pola Consellería de Medio Ambiente, Territorio e Infraestruturas no último cuadrimestre de 2010, que figura no anexo:
Addenda nº 2 ao convenio de colaboración asinado o 17 de novembro de 2008 entre a Consellería de Medio Ambiente, Territorio e Infraestruturas da Xunta de Galicia e o Concello das Neves para a urbanización e adaptación ao plan de baixa IMD da Circunvalación das Neves.
Importe: 2.646.144,88 euros.
Data de sinatura: 30-12-2010.
Addenda ao convenio de colaboración entre a Consellería de Medio Ambiente, Territorio e Infraestruturas, o organismo autónomo Augas de Galicia, a Empresa Pública de Obras e Servizos Hidráulicos e o Concello de Marín para a execución e financiamento de infraestruturas hidráulicas no Concello de Marín.
Importe: 5.405.590,00 euros.
Data de sinatura 17-12-2010.
Addenda ao convenio de colaboración entre a Consellería de Medio Ambiente, Territorio e Infraestruturas, o organismo autónomo Augas de Galicia, a Empresa Pública de Obras e Servizos Hidráulicos, a Consellería de Economía e Industria e o Concello de Cerceda para a execución e o financiamento da EDAR industrial en Cerceda.
Importe: 3.985.579,31 euros.
Data de sinatura: 29-12-2010.
Addenda nº 2 ao convenio de colaboración asinado o día 3-9-2008 entre a antiga Consellería de Política Territorial, Obras Públicas e Transportes e o Concello de Ferrol para a humanización nas estradas de Castela (AC-862) e Catabois (C-646).
Importe: 8.000.000 de .
Data de sinatura: 27-12-2010.
ORDE do 17 de novembro de 2010 pola que se incorporan dous novos procedementos ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 04/01/2011

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, dous novos procedementos, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2º.2 e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán.
DISPOÑO:
Artigo único.
1. Inclúense no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e quedan pois, habilitados cos efectos previstos no seu artigo 5.º1, os seguintes procedementos:
IN422D.-Adhesión ao Plan Renove de equipos de climatización.
IN422E.-Axuda do Plan Renove de equipos de climatización.
2. Os procedementos para a tramitación electrónica estarán dispoñibles no enderezo
http://www.xunta.es/presentacion-electronica-da-xunta-de-galicia
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 17 de novembro de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
CORRECCIÓN de erros.-Resolución do 30 de decembro de 2010 pola que se fai público o acordo do Consello da Xunta de Galicia, polo que se aproba o Catálogo priorizado de produtos farmacéuticos da Comunidade Autónoma de Galicia.
CONSELLERÍA DE SANIDADE — I. DISPOSICIÓNS XERAIS — 04/01/2011

Advertido erro, na devandita resolución, publicada no DOG nº 251, do venres 31 de decembro, cómpre efectuar a oportuna corrección:
Na páxina 21.558, omitiuse a alínea B).
Onde di: «Venlafaxina 75 mg/60/Comprimidos/Oral -Ácido alendrónico», debe dicir: «Venlafaxina 75 mg/60/Comprimidos/Oral
B) Artigo 3º.4 da Lei 12/2010, do 22 de decembro, de racionalización do gasto na prestación farmacéutica da Comunidade Autónoma de Galicia.
-Ácido alendrónico».